=== Retsforfølgelse og fængsling ===
[[Fil:Behind_the_barricades_at_Federal_Correctional_Institute_in_Oakdale,_LA_IMG_0171.JPG|thumb|400px|right|Det føderale fængsel FCI Oakdale II, hvor Pedersen afsoner sin dom.]]
Amerikansk politi begyndte at efterforske sagen, og de konstaterede, at den "14-årige dreng" skjulte sig bag en dansk [[Internetprotokol|IP-adresse]]; det kunne være en [[bot]] – en slags omdirigering af en [[e-mail]]-adresse – men det kunne også være sandt, og i givet fald var sagen kompliceret, for så skulle dansk politi og det danske retssystem involveres, og de to lande ser ikke ens på den slags sager. Problemet løste sig selv, da han i september 2010 rejste på ferie i USA. Efterforskerne fandt ud af det, da de pludselig konstaterede, at han gik på Facebook med en IP-adresse fra [[Stony Brook (New York)|Stony Brook]] lidt uden for [[New York (delstat)|New York]], og de fandt frem til ham og anholdt ham den 3. september 2010.<ref>{{Cite news
 | author = Poul Høi
 | title = Dansker får 30 års fængsel for børneporno
 | work = [[Berlingske]]
 | date = 3. februar 2012
 | url = https://www.berlingske.dk/internationalt/dansker-faar-30-aars-faengsel-for-boerneporno}}</ref> Først nægtede han alt, og han blev ikke fyret fra sit job i Randers Kommune, kun suspenderet, og det var angiveligt på det tidspunkt, at han forsvarede sig med at være offer for en bot. [[Østjyllands Politi]] havde et møde med [[USA's ambassade i København|den amerikanske ambassade]], som bad det danske politi om hjælp med at ransage den 60-åriges ejendom. "Sagen bliver kørt fra USA, men vi hjælper med de ransagninger, der skal foretages i Danmark," udtalte vicepolitikommissær Lars Jung til jp.dk.<ref>{{Cite news
 | title = Dansk politi ransager for USA
 | work = [[Jyllands-Posten]]
 | date = 13. september 2010
 | url = https://jyllands-posten.dk/indland/article4375658.ece}}</ref> Den 15. september 2010 oplyste Østjyllands Politi, at de samarbejdede med de amerikanske myndigheder i sagen. Politikommissær Mogens Brøndum oplyste, at Østjyllands Politi havde foretaget en [[ransagning]] i Østjylland og udtalte at, "efterforskningen vil blive koordineret og analyseret i det videre samarbejde med myndighederne i USA."<ref>{{Cite news
 | title = Dansk politi ransager for USA
 | work = [[Jyllands-Posten]]
 | date = 15. september 2010
 | url = https://jyllands-posten.dk/jpaarhus/article4376266.ece}}</ref> I september 2011 tilstod han.<ref>{{Cite news
 | title = Dansker tilstår i børnepornosag i USA
 | work = [[Sjællandske Medier]]
 | date = 6. september 2011
 | url = https://www.sn.dk/danmark/dansker-tilstaar-i-boernepornosag-i-usa/}}</ref>
Levende_personer Personbillede_savnes Politik